Държавен вестник, бр. 81, 2020 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  81
2. операции на първичен пазар, т. е. проце­
сът на първоначално създаване на финансови 
инструменти; 
3. създаване и обратно изкупуване на дялове 
във фондове, т.е. техническото създаване и 
обратното изкупуване на дялове във фондове, 
освен когато такова създаване и обратно из­
купуване на дялове във фондове се извършва 
чрез нареждания за прехвърляне в система 
за сетълмент на ценни книжа, управлявана 
от централния депозитар на ценни книжа; 
4. операции по преструктуриране. 
Чл. 35. (1) Централният депозитар на ценни 
книжа отчита ежегодно в срок до 31 януари 
съответните данни за предходната календарна 
година, които са необходими за изчисляването 
на показателите, посочени в чл. 2, параграф 
1 от Делегиран регламент (ЕС) 2017/392.
(2) След извършване на преглед на данни­
те, получени от централните депозитари на 
ценни книжа, ежегодно в срок до 25 февруари 
комисията ги изпраща на Европейския орган 
за ценни книжа и пазари.
(3) Комисията за финансов надзор изчисля­
ва ежегодно в срок до 31 март показателите, 
посочени в чл. 2, параграф 1 от Делегиран 
регламент (ЕС) 2017/392, за всеки централен 
депозитар на ценни книжа, за който е ком­
петентен орган, след получаване на следните 
данни от Европейския орган за ценни книжа 
и пазари: 
1. всички данни, получени от отделните 
компетентни органи; 
2. данни, обобщаващи стойностите по 
централни депозитари на ценни книжа и по 
валути, които се използват при изчисляване­
то на знаменателите на посочените в чл. 2, 
параграф 1 от Делегиран регламент (ЕС) 
2017/392 показатели. 
(4) При обобщаването на данните другите 
валути се преизчисляват в евро, като се из­
ползват обменните курсове за последния ден 
на календарната година, за която се отчитат 
данни. За преизчисляването на други валути 
в евро се използва обменният курс на Евро­
пейската централна банка за последния ден 
на календарната година, за която се отчитат 
данни, когато такъв курс е наличен. 
(5) Комисията за финансов надзор изпраща 
на Европейския орган за ценни книжа и пазари 
ежегодно в срок до 15 април резултатите за 
показателите и идентификацията на съответ­
ните органи в съответствие с чл. 12, параграф 
1, буква „б“ от Регламент (ЕС) № 909/2014. 
Г л а в а  п е т а
РИСКОВЕ, КОИТО СЕ ОТЧИТАТ В СЪ­
ОТВЕТСТВИЕ С ЧЛ. 53, ПАРАГРАФ 3 ОТ 
РЕГЛАМЕНТ (ЕС) № 909/2014
Чл. 36. Получилата искането по чл. 53 от 
Регламент (ЕС) № 909/2014 страна, съответно 
комисията при преценка на мотивите за отказа 
за достъп по чл. 53, параграф 3 от Регламент 
(ЕС) № 909/2014, извършва цялостна оценка 
на риска, като отчита следните рискове в 
резултат на предоставянето на такива услуги:
1. правни рискове;
2. финансови рискове;
3. операционни рискове.
Чл. 37. Когато се извършва оценка на 
правните рискове по чл. 36, т. 1, се вземат 
предвид най-малко следните критерии:
1. централният депозитар на ценни книжа 
предоставя ли информацията, необходима за 
извършване на оценка дали спазва прави­
лата и законовите изисквания за достъп на 
получилата искането страна, включително 
правните становища или съответни правни 
разпоредби, доказващи способността на де­
позитаря да изпълни своите задължения към 
получилата искането страна;
2. централният депозитар на ценни книжа 
предоставя ли информацията, включително 
правни становища или съответни правни 
разпоредби, необходима за оценка на спо­
собността му да осигури в съответствие с 
правилата, приложими в държавата членка 
на получилата искането страна, поверител­
ността на информацията, предоставена чрез 
данните за сделки;
3. в случай че централният депозитар на 
ценни книжа е установен в трета държава:
а) за централния депозитар на ценни книжа 
прилага ли се регулаторна и надзорна рамка, 
сравнима с регулаторната и надзорната рамка, 
която би била приложима към депозитаря, 
ако е установен в Европейския съюз;
б) правилата на централния депозитар на 
ценни книжа относно окончателността на 
сетълмента сравними ли са с посочените в 
чл. 39 от Регламент (ЕС) № 909/2014.
Чл. 38. Когато се извършва оценка на фи­
нансовите рискове по чл. 36, т. 2, се вземат 
предвид най-малко следните критерии:
1. централният депозитар на ценни книжа 
притежава ли достатъчни финансови ресурси, 
за да изпълни договорните си задължения 
към получилата искането страна;
2. централният депозитар на ценни книжа 
желае и може ли да финансира какъвто и да 
било персонализиран компонент, необходим 
за даване на достъп в съответствие с чл. 53, 
параграф 1 от Регламент (ЕС) № 909/2014, 
доколкото това не е дискриминационно ус­
ловие за достъп.
Чл. 39. Когато се извършва оценка на опе­
рационните рискове по чл. 36, т. 3, се вземат 
предвид най-малко следните критерии:
1. централният депозитар на ценни книжа 
притежава ли оперативен капацитет за сетъл­
мент на сделките с финансови инструменти, 
подлежащи на клиринг от централен контра­
гент или изпълнени на местата на търговия;